Diari Oficial de la Generalitat Valenciana


Sumari del DOGV 5265, del 24-05-2006 (2006/5267)

Notificació a Diego Ramírez Fernández de la interlocutòria dictada en el juí de mesures fills extramatrimonials contenciós 294/2004.
------------------------------------------------------------------------------------------------------------------------------------

### Dades del document

Número de DOGV
:   5265

Data del DOGV
:   24-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5267


Organisme emissor
:   Jutjat de Primera Instància Número 6 de Torrent

Tipus de document
:   Anunci

Notificació a Diego Ramírez Fernández de la interlocutòria dictada en el juí de mesures fills extramatrimonials contenciós 294/2004. [2006/Q5267]  
Procediment: assumpte civil 294/2004  
Juí: mesures fills extramatrimonials contenciós 294/2004  
Part demandant: Blanca Isabel Miguel García  
Part demandada: Diego Ramírez Fernández  
Sobre: guarda i custòdia de menor  
Yolanda Giménez Ponce, secretària del Jutjat de Primera Instància número 6 de Torrent (València), faig saber:  
Que en este jutjat a càrrec meu se seguixen actuacions de mesures fills extramatrimonials contenciós 294/2004, instades per Blanca Isabel Miguel García contra Diego Ramírez Fernández, en les quals mitjançant la resolució de data de hui he acordat, com ho efectue, notificar la sentència de data 5 d'abril de 2006, dictada en les actuacions indicades, així com la interlocutòria de data 25 d'abril de 2006 que és ferma, al demandat en parador ignorat Diego Ramírez Fernández.  
L'encapçalament i la part dispositiva de la indicada sentència són, literalment, com es diuen tot seguit:  
«Este jutjat ha vist les presents actuacions, que per torn de repartiment li han correspost, de juí verbal de sol·licitud de guarda i custòdia contenciosa i pensió d'aliments número 294/2004-B, promogudes a instància de Blanca Isabel Miguel García representada en estes actuacions per la procuradora dels tribunals Elisa Pradas Torres i assistida per la lletrada Juana Soriano Arocas, contra Santiago Hontecillas Fuentes, rebel en les actuacions i, sent-ne part el ministeri fiscal representat en estes actuacions per Francisco Granell Pons.  
Que estime parcialment la demanda formulada per Blanca Isabel Miguel García contra Santiago Hontecillas Fuentes, i atorgue a la demandant la guarda i custòdia del seu fill Diego i li atribuïsc al demandat respecte d'este menor, el dret de visites que gaudirà en la forma establida en el fonament jurídic segon d'esta resolució.  
Que també dispose que Santiago Hontecillas Fuentes pague a Blanca Isabel Miguel García la quantitat de 400 euros mensuals en concepte de pensió alimentària a favor del seu fill, que haurà d'ingressar al compte bancari esmentat en el fonament jurídic primer d'esta resolució, i dins dels cinc primers dies de cada mes, amb les actualitzacions anuals en funció de l'increment o disminució de l'índex de preus al consum que per al conjunt nacional publique l'Institut Nacional d'Estadística o òrgan autonòmic que el substituïsca. La primera d'estes actualitzacions ha de ser el dia 5 d'abril de 2007 i les següents en igual data, fins a la seua extinció.  
Quant a les costes processals, cada part haurà de pagar les causades a la seua instància i les comunes a mitges.  
Notifiqueu la present resolució en forma legal a les parts de conformitat amb les normes de l'article 248.4 de la Llei Orgànica del Poder Judicial, i feu saber que contra esta sentència s'hi pot interposar un recurs d'apel·lació en el termini de cinc dies des de la notificació davant este jutjat i perquè en siga sabedora l'Audiència Provincial de València.  
Esta és la meua sentència, que pronuncie, mane i firme».  
La part dispositiva de la indicada interlocutòria de 25 d'abril 2006, literalment, diu així:  
«S'esmena el defecte que s'ha advertit en la sentència de data 5 d'abril de 2006, consistent en fer constar com a nom del demandat el de Santiago Hontecillas Fuentes, quan en realitat el nom d'este és Diego Ramírez Fernández, en els següents termes: que on diu: .Santiago Hontecillas Fuentes.; ha de dir: .Diego Ramírez Fernández..  
Esta interlocutòria és ferma i contra esta no s'hi pot interposar cap recurs, sense perjuí del procedent contra la resolució original que ja es va indicar en notificar-se aquella. Però, el termini per a interposar-lo començarà a computar-se des del sendemà de la notificació de la present interlocutòria (article 215.4 LECn).  
Ho acorda i firma sa senyoria. En done fe. Firma del jutge. Firma del secretari».  
I perquè valga de notificació, s'expedix el present edicte.  
Torrent, 25 d'abril de 2006.. La secretària judicial: Yolanda Giménez Ponce.